ເສດຖະກິດລາວ ໃນຊ່ວງປີ 2021-2025 ຈະຂະຫຍາຍຕົວ ເພີ້ມຂຶ້ນ ໃນອັດຕາສະເລ່ຍ 4 ເປີເຊັນຕໍ່ປີ
ກ່ອນໜ້ານີ້ ທະນາຄານພັດທະນາເອເຊຍ (ADB) ໄດ້ສະເໜີລາຍງານວ່າ ເສດຖະກິດໃນລາວ ໃນປີ 2020 ທີ່ຜ່ານມາ ໄດ້ປັບຕົວລົດລົງແລະຕິດລົບເຖິງ 2.5 ເປີເຊັນ ທຽບໃສ່ປີ 2019 ແລະຖືເປັນການຕິດລົບຄັ້ງທໍາອິດ.
ເສດຖະກິດລາວໃນຊ່ວງປີ 2021-2025 ຈະຂະຫຍາຍຕົວເພີ້ມຂຶ້ນໃນອັດຕາສະເລ່ຍ 4 ເປີເຊັນຕໍ່ປີ ໂດຍຈະເຮັດໃຫ້ຜະລິດຕະພັນພາຍໃນມີມູນຄ່າເກີນກວ່າ 1 ລ້ານຕື້ກີບ ຄິດສະເລ່ຍເປັນລາຍຮັບຂອງຄົນລາວທີ່ລະດັບ 2,887 ໂດລາ ທ່ານທອງລຸນ ສີສຸລິດ ນາຍົກລັດຖະມົນຕີ ໄດ້ຖະແຫລງຢືນຢັນຕໍ່ກອງປະຊຸມໃຫຍ່ຄັ້ງທີ 11 ຂອງພັກປະຊາຊົນປະຕິວັດລາວ ທີ່ໄດ້ດຳເນີນກອງປະຊຸມໃຫຍ່ ວັນທີ 13-15 ມັງກອນ 2021 ນີ້ ທີ່ນະຄອນວຽງຈັນວ່າ ແຜນການພັດທະນາເສດຖະກິດ-ສັງຄົມ ໄລຍະ 5 ປີ ສະບັບທີ 9 ຊຶ່ງຈະໄດ້ຈັດຕັ້ງປະຕິບັດໃນຊ່ວງປີ 2021-2025 ໄດ້ວາງຄາດໝາຍການຂະຫຍາຍຕົວທາງເສດຖະກິດໄວ້ທີ່ອັດຕາສະເລ່ຍ 4 ເປີເຊັນຕໍ່ປີຂຶ້ນໄປ ໂດຍຖ້າຫາກເປັນໄປຕາມຄາດໝາຍດັ່ງກ່າວ ກໍຈະເຮັດໃຫ້ຍອດຜະລິດຕະພັນພາຍໃນຈຂອງລາວໃນຕະຫຼອດ 5 ປີມີມູນຄ່າລວມເກີນກວ່າ 1 ລ້ານຕື້ກີບຫຼືຄິດສະເລີຍເປັນລາຍຮັບຂອງປະຊາຊົນລາວທີ່ລະດັບ 2,887 ຕໍ່ຄົນໃນປີ 2025 ດັ່ງທີ່ ທ່ານທອງລຸນ ໄດ້ໃຫ້ການຢືນຢັນວ່າ: “ສູ້ຊົນເຮັດໃຫ້ເສດຖະກິດຂະຫຍາຍຕົວສະເລ່ຍຕໍ່ປີໃນລະດັບ 4 ເປີເຊັນຂຶ້ນໄປ ມູນຄ່າ GDP ລວມໃນ 5 ປີ ໃຫ້ໄດ້ 1 ລ້ານກັບ 57,689 ຕື້ກີບ GDP ຕໍ່ຫົວຄົນໃຫ້ບັນລຸ 2,887 ໂດລາ ໃນປີ 2025 ຂະແໜງກະສິກຳຂະຫຍາຍຕົວໃນລະດັບສະເລ່ຍ 2 5 ເປີເຊັນ ຂະແໜງອຸດສາຫະກຳຂະຫຍາຍຕົວສະເລ່ຍ 4 1 ເປີເຊັນ ຂະແໜງບໍລິການຂະຫຍາຍຕົວສະເລ່ຍ 6 ເປີເຊັນ ” ກ່ອນໜ້ານີ້ ທະນາຄານພັດທະນາເອເຊຍ (ADB) ໄດ້ສະເໜີລາຍງານວ່າ ເສດຖະກິດໃນລາວ ໃນປີ 2020 ທີ່ຜ່ານມາ ໄດ້ປັບຕົວລົດລົງແລະຕິດລົບເຖິງ 2 5 ເປີເຊັນ ທຽບໃສ່ປີ 2019 ແລະຖືເປັນການຕິດລົບຄັ້ງທໍາອິດໃນໄລຍະເວລາກວ່າ 3 ທົດສະວັດ ນັບຈາກປີ 1986 ເປັນຕົ້ນມາອີກດ້ວຍ ໂດຍມີສາເຫດສຳຄັນມາຈາກການລະບາດຂອງໄວຣັສໂຄວິດ-19 ໃນຕະຫຼອດປີ 2020 ເລື້ອຍມາຈົນເຖິງປັດຈຸບັນອັນໄດ້ເຮັດໃຫ້ພາກກະສິກຳຂະຫຍາຍຕົວພຽງ 1 9 ເປີເຊັນ ຈາກເປົ້າໝາຍທີ່ວາງໄວ້ 2 5 ເປີເຊັນ ສ່ວນພາກອຸດສາຫະກຳກໍຂະຫຍາຍຕົວເພີ້ມຂຶ້ນພຽງ 1 4 ເປີເຊັນ ແລະພາກບໍລິ ການຕິດລົບ 5 5 ເປີເຊັນ ເພາະຊາວຕ່າງຊາດເດີນທາງມາລາວລົດລົງເກີນກວ່າ 80 ເປີເຊັນ ທຽບໃສ່ປີ 2019 ທັງນີ້ ລັດຖະບານລາວ ໄດ້ວາງຄາດໝາຍ GDP ຂະຫຍາຍຕົວທີ່ອັດຕາສະເລ່ຍ 6 5 ເປີເຊັນ ໃນປີ 2020 ໂດຍມີມູນຄ່າລວມ 117,780 ຕື້ກີບຫຼືສະເລ່ຍຕໍ່ຄົນໄດ້ທີ່ລະດັບ 2,733 ໂດລາຕໍ່ປີ ແຕ່ວ່າດ້ວຍຜົນກະທົບຈາກການລະບາດຂອງໄວັສ ໂຄວິດ-19 ຈຶ່ງເຮັດໃຫ້ເປັນໄປບໍ່ໄດ້ຢ່າງແນ່ນອນແລ້ວ ໂດຍໃນລາຍງານຫລ້າສຸດຂອງກະຊວງແຜນການແລະການລົງທຶນ ລະບຸວ່າ ຄົນລາວມີລາຍໄດ້ສະເລ່ຍ 2,664 ໂດລາຕໍ່ຄົນໃນປີ 2020 ທາງດ້ານສະພາອຸດສາຫະກຳແລະການຄ້າຂອງສະຫະພາບຢູໂຣບ ຫຼື EU ປະຈຳລາວ ຄາດໝາຍວ່າ ການລະບາດຂອງພະຍາດໄວຣັສ ໂຄວິດ-19 ຈະເຮັດໃຫ້ເກີນກວ່າ 70 ເປີເຊັນ ຂອງໜ່ວຍທຸລະກິດທັງໝົດໃນລາວ ຕ້ອງສູນເສຍລາຍໄດ້ຫຼາຍກວ່າ 70 ເປີເຊັນຂອງລາຍໄດ້ທັງໝົດໃນປີ 2020 ສ່ວວນສະພາການຄ້າແລະອຸດສາຫະກຳແຫ່ງຊາດລາວ ກໍປະເມີນວ່າ ພາກທຸລະກິດບໍລິການແລະທ່ອງທ່ຽວໃນລາວ ໄດ້ມີການເລີກຈ້າງພະນັກງານຫຼາຍກວ່າ 1 ແສນຄົນໃນປີ 2020 ສອດຄ້ອງກັບສະຖາບັນຄົ້ນຄວ້າເສດຖະກິດແຫ່ງຊາດລາວ ທີ່ຄາດການວ່າ ພາກບໍລິການແລະທ່ອງທ່ຽວໃນລາວຕ້ອງສູນເສຍລາຍໄດ້ເກີນກວ່າ 700 ລ້ານໂດລາ ເນື່ອງຈາກວ່າ ບໍ່ມີນັກທ່ອງທ່ຽວຕ່າງຊາດເດີນ ທາງເຂົ້າມາລາວນັບແຕ່ເດືອນເມສາ 2020 ເປັນຕົ້ນມາ ສ່ວນກະຊວງແຜນການແລະການລົງທຶນ ໄດ້ປະເມີນວ່ ຜົນກະທົບຈາກການລະບາດຂອງເຊື້ອໄວຣັສໂຄວິດ-19 ເຮັດໃຫ້ເສດຖະກິດລາວເກີດການສູນເສຍຫຼາຍກວ່າ 7,000 ຕື້ກີບນ ທັງຍັງໄດ້ກະທົບຕໍ່ວິສາຫະກິດເຖິງ 128,690 ລາຍ ທາງດ້ານທ່ານລິເບີ ລີບົວປາວ ຫົວໜ້າສະຖາບັນຄົ້ນຄວ້າເສດຖະກິດແຫ່ງຊາດ ຖະແຫລງຍອມຮັບວ່າ ການລະບາດຂອງໄວຣັສ ໂຄວິດ-19 ໄດ້ສົ່ງຜົນກະທົບຕໍ່ເສດຖະກິດລາວຢ່າງຮຸນແຮງທີ່ສຸດນັບແຕ່ສ້າງຕັ້ງ ສປປ ລາວ ຢ່າງເປັນທາງການໃນທ້າຍປີ 1975 ເປັນຕົ້ນມາ ໂດຍຜົນກະທົບທີ່ເກີດຂຶ້ນຢ່າງກວ້າງຂວາງໃນເວລານີ້ ຄືສະພາວະການຂາດທຶນຂອງບັນດາຫົວໜ່ວຍທຸລະກິດໃນທົ່ວປະ ເທດ ຕໍ່ເນື່ອດ້ວຍການເລີກຈ້າງແຮງງານແລະການຕົກຕ່ຳນດ້ານລາຍຮັບຂອງລັດຖະບານລາວ ຊຶ່ງຄາດວ່າ ຈະຕ້ອງໃຊ້ເວລາເກີນກວ່າ 2 ປີ ເພື່ອການຟື້ນຟູໃຫ້ກັບຄືນສູ່ສະພາວະປົກກະຕິ ກ່ອນໜ້ານີ້ ທ່ານສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງປະເທດ ໄດ້ຖະແຫລງຢືນ ຢັນວ່າ ລັດຖະບານລາວ ຕ້ອງການທີ່ຈະໄດ້ຮັບການຊ່ວຍເຫຼືອທາງດ້ານງົບປະມານຈາກຕ່າງປະເທດໃນມູນຄ່າບໍ່ຕ່ຳກວ່າ 800 ລ້ານໂດລາຕໍ່ປີ ຫຼືເກີນກວ່າ 4,000 ລ້ານໂດລາໃນໄລຍະແຕ່ປີ 2021-2025